Bionjača
Bionjača ili sklera (grč. σκληρός - sklēros = tvrd)) je neprozirni, vlaknasti, zaštitni, vanjski sloj oka sastavljen od kolagena i elastičnih vlakana. Kod ljudi, cijela bionjača je bijela, u kontrastu sa obojenom šarenicom (dužicom) , ali u drugih sisara vidljivi dio oka je šarenica, pa se bijeli dio očne jabučice obično ne vidi. U embrionskom razvoju, bionjača je izvedenica nervnog nabora. Kod djece, bionjača je tanja i ispoljava neke od osnovnih pigmenta, pa se dio bionjače vidi sa plavičastim nijansama. U starijih osoba, masne naslage na bionjači mogu izgledati malo žute. Kod ljudskog oka, relativno rijetko je šarenica toliko široka da bude samo ona jasno vidljiva, a ne i bionjača. To olakšava posmatraču neke osobe da zaključiti gdje ona gleda, a hipoteza o kooperativnom oku ukazuje na to da jeto evoluirao kao metod neverbalne komunikacije.